RESOLUCIÓN do 13 de xaneiro de 2026 pola que se modifica a Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se convocan para o ano 2025 (códigos de procedemento IN853A, IN853B e IN853C).
Axencia Galega de Innovación — III. Outras disposicións — 19/01/2026

O 18 de agosto de 2025 publicouse no
Diario Oficial de Galicia
a Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se convocan para o ano 2025 (códigos de procedemento IN853A, IN853B e IN853C).
A dita resolución foi modificada pola Resolución da directora da Axencia Galega de Innovación, do 15 de setembro de 2025 (DOG núm. 181, do 19 de setembro), pola que se ampliou o prazo de presentación de solicitudes ata o día 6 de outubro de 2025.
Conforme o artigo 4 das bases reguladoras relativo ao financiamento, as subvencións financiaranse con cargo ao capítulo VII do orzamento da Axencia Galega de Innovación, na forma que se especifica no seguinte cadro:
O número 3 do artigo 7. Gastos subvencionables, establece que «para a anualidade 2025 só se admitirán aqueles gastos que sexan realizados dentro do período comprendido entre a data de sinatura do acordo regulador da unidade mixta de investigación (que non poderá ser anterior á data de presentación da solicitude) e a data límite de execución de gasto establecida no artigo 35».
No número 5 do artigo 30 das bases reguladoras, sobre a resolución e notificación, indícase que:
«O prazo máximo para resolver e notificarlle a resolución á persoa interesada será de tres meses, contados a partir do día seguinte ao do remate do prazo de presentación de solicitudes.
Se transcorre o prazo máximo para resolver sen se ditar resolución expresa, as persoas interesadas poderán entender desestimadas as súas solicitudes por silencio administrativo».
O artigo 35 das bases reguladoras relativo á xustificación da subvención establece os seguintes prazos para ter dereito ao pagamento da axuda:
«a) Prazos de execución:
Períodos de emisión das facturas (realización de gastos) e realización de pagamentos dos gastos executados:
b) Prazos de xustificación (presentación da documentación):
A ampliación do prazo de presentación de solicitudes, a complexidade no estudo, avaliación e análise da documentación achegada nalgúns dos proxectos presentados, xunto coa coincidencia do peche de exercicio para emitir documentos contables de compromiso de gasto, imposibilitan resolver a convocatoria antes de rematar o prazo de execución da primeira anualidade 2025.
Polo tanto, modifícanse os prazos de execución e xustificación das anualidades e anúlase o crédito correspondente á anualidade 2025, transferíndoo á anualidade 2026.
Consecuentemente con todo o anterior, a directora da Axencia Galega de Innovación, no exercicio das facultades que lle confire o artigo 17.3 do Decreto 50/2012, do 12 de xaneiro, polo que se crea a Axencia Galega de Innovación,
Primeiro. Modificación da Resolución do 29 de xullo de 2025 pola que se establecen as bases reguladoras para a concesión, en réxime de concorrencia competitiva, das axudas do Programa de unidades mixtas de investigación, cofinanciadas pola Unión Europea nun 60 % no marco do programa Galicia Feder 2021-2027, e se convocan para o ano 2025 (códigos de procedemento IN853A, IN853B e IN853C).
Un. Modifícase o número 1 do artigo 4.
Financiamento
, que queda redactado nos seguintes termos:
«1. As subvencións imputaranse ao capítulo VII do orzamento da Axencia Galega de Innovación, na forma que se especifica no seguinte cadro:
Dous. Modifícase o número 3 do artigo 7.
Gastos subvencionables
,
que queda redactado nos seguintes termos:
«3. Para a anualidade 2026 só se admitirán aqueles gastos realizados dentro do período comprendido entre a data de sinatura do acordo regulador da unidade mixta de investigación, que non sexan anteriores ao último trimestre do ano 2025, e a data límite de execución de gasto establecida no artigo 35 desta resolución.
Para o resto de anualidades, admitiranse os gastos realizados dentro do período comprendido entre a data límite de execución de gasto da anualidade anterior e a data límite de execución do gasto da anualidade corrente, tal e como se establece no artigo 35 desta resolución».
Tres. Modifícase o número 5 do artigo 30.
Resolución e notificación,
que queda redactado nos seguintes termos:
«5. O prazo máximo para resolver e notificarlle a resolución á persoa interesada será o 31 de marzo de 2026.
Se transcorre o prazo máximo para resolver sen se ditar resolución expresa, as persoas interesadas poderán entender desestimadas as súas solicitudes por silencio administrativo».
Catro. Modifícase o número 2 do artigo 35.
Xustificación da subvención,
que queda redactado nos seguintes termos:
«2. Prazos de execución e de xustificación:
a) Prazos de execución:
Períodos de emisión das facturas (realización de gastos) e realización de pagamentos dos gastos executados:
b) Prazos de xustificación (presentación da documentación):
En todo caso, considerarase gasto realizado o que foi efectivamente pagado con anterioridade á finalización do prazo de execución. Exceptúanse desta regra xeral os gastos cuxos pagamentos se deban efectuar nun momento posterior por se axustaren aos calendarios de recadación, como os ingresos á conta do IRPF ou cotas de seguros sociais liquidables con posterioridade á data de xustificación. A entidade subvencionada quedará obrigada a presentar os documentos acreditativos do seu pagamento antes de finalizar o mes seguinte a aquel en que á entidade beneficiaria lle corresponda liquidar eses gastos.
Non serán subvencionables aqueles custos que non se correspondan cos conceptos indicados no DECA, salvo que a Gain solicitase e aprobase a modificación oportuna da resolución de concesión».
Disposición derradeira única. Entrada en vigor
Esta resolución entrará en vigor o día seguinte ao da súa publicación no
Diario Oficial de Galicia.
Santiago de Compostela, 13 de xaneiro de 2026